You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
Add an entry
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
<div class="folio"><span class="shoglhe">XXX</span>
'phags pa spyan ras gzigs dbang phyug gi dbang chog rin chen 'od 'phro'i mchod bsgrig dkyil 'khor ston pa bcas bzhugs so/ /</div>
<div class="folio"><span class="shoglhe">XXX</span>
gtor ma phul ba'i rjes su bstod pa ni/_rnam par snang mdzad gti mug rnam dag pas/ /gzugs phung gnas 'gyur chos dbyings ye shes bdag_/rang bzhin mi g.yo mchog gi bdag nyid can/ /rnam snang spyan ras gzigs la phyag 'tshal bstod/ /rdo rje sems dpa' zhe sdang rnam dag pas/ /rnam shes gnas 'gyur me long ye shes bdag_/rang bzhin mi g.yo mchog gi bdag nyid can/ /mi bskyod spyan ras gzigs la phyag 'tshal bstod/ /rin chen 'byung ldan nga rgyal rnam dag pas/ /tshor phung gnas 'gyur mnyam med ye shes bdag_/rang bzhin mi g.yo mchog gi bdag nyid can/ /rin 'byung spyan ras gzigs la phyag 'tshal bstod/ /snang ba mtha' yas 'dod chags rnam dag pas/ /'du shes gnas 'gyur sor rtogs ye shes bdag_/rang bzhin mi g.yo mchog gi bdag nyid can/ /snang mtha' spyan ras gzigs la phyag 'tshal bstod/ /don yod grub pa phrag dog rnam dag pas/_'du byed gnas 'gyur bya grub ye shes </div>
<div class="folio"><span class="shoglhe">XXX</span>
bdag_/rang bzhin mi g.yo mchog gi bdag nyid can/ /don grub spyan ras gzigs la phyag 'tshal bstod/ /zhi ba'i phrin las sgrub mdzad pa'i/ /rdo rje mkha' 'gror phyag 'tshal bstod/ /rgyas pa'i phrin las sgrub mdzad pa'i/ /rin chen mkha' 'gror phyag 'tshal bstod/ /dbang gi phrin las sgrub mdzad pa'i/ /pad+ma mkha' 'gror phyag 'tshal bstod/ /mngon spyod phrin las sgrub mdzad pa'i/ /las kyi mkha' 'gror phyag 'tshal bstod/ /chu khams rnam par dag pa la/ /rdo rje'i lha rnams 'byung ba'i gzhi/ /mA ma ki la phyag 'tshal bstod/ /bde stong gnyis su med pa yi/ /gsang ba'i mkha' 'gro la phyag 'tshal/ /zhi rgyas dbang drag grub mdzad ma/ /rigs bzhi'i mkha' 'gro la phyag =_khyed la phyag 'tshal bstod pa yis/ /mchog dang thun mong dngos grub stsol/ /don gnyis 'grub par mdzad du gsol/ /de nas dkyil 'khor bstan pa ni/_ngag tu/_thar pa chen po'i pho brang*/_rnam par snang mdzad kyi rang bzhin/_rin po che sna tshogs las grub pa/_gru </div>
<div class="folio"><span class="shoglhe">XXX</span>
bzhi sgo bzhi/_rta babs bang rim rdo rje'i ra ba me ri dang bcas pa 'di/_rang gi sems kyi dkyil 'khor yin la/_sems nyid kyi rtogs pa mi 'dra ba la/_byang chub phyogs kyi chos sum cu rtsa bdun du shar la de mtshon pa'i brdar dkyil 'khor gyi sgo dang*/_rgyan la sogs pa'o/ /dkyil 'khor de kho na nyid do/ /de yang sems nyid phung po khams dang skye mched du shar la/_de'i rang bzhin bcom ldan 'das rje btsun spyan ras gzigs yab yum stong pa dang snying rje dbyer med du shar ba'o/ /de'i gsal stong ma 'gag pa'i sa la sogs pa/_rigs lnga spyan ras gzigs yab yum dang*/_DA ki ma bzhi la sogs par shar ba'o/ /de dag rnams kyis 'phags pa spyan ras gzigs kyi dkyil 'khor gyi zhal mngon sum du gzigs pa'i mos pa mdzod cig_/_!_na mo gu ru/_mi tra'i snyan brgyud thugs rje chen po'i tshogs 'khor bya ba ni/_dus ni bsnyen sgrub kyi dus sam/_dbang bskur rab gnas kyi dus sam/_lam mchog phrin las kyi dus sam/_nya stong brgyad gsum dus bzang gi dus sam/_de rnams gang yang rung ste/_dben pa'i gnas su/_tshogs kyi maN+Dal dbang bskur ltar bshams/_ma 'dzoms na ras sam/_phying pa dri ma med pa'i steng du lha grangs dang mnyam pa'i tshom bu bkod/_bla ma thugs rje chen po yab yum gyi rten bkram/_mchod pa dang gtor ma rnams lha grangs dang mnyam par pa'am/_lnga'am gsum las mi nyung bar bshams/_tshogs kyi yo byad ka pA la chang gis bkang la mdun du bzhag_/bdag nyid lhar gnas pas/_phyi rgyun gyi 'byung po la gtor ma sbyin zhing bgegs bskrad/_mtshams bcad/_srung 'khor bsgom/_de nas yan lag bdun pa dang gsol ba gdab par bya'o/ /mdun gyi maN+Dal la tshogs kyi maN+Dal bskyed/_phyi nang gi mchod pa thams cad spyan ras gzigs ltar byin gyis brlabs/_khyad par du/_las tshogs la/_rang gi sa bon gnyis las byung ba'i raM kyis nyes skyon thams cad bsreg_/yaM las rlung gis gtor/_khaM las chus bshal/_de nas traM las sna tshogs rdo rje rin po che'i snod yangs shing rgya che ba'i </div>
<div class="folio"><span class="shoglhe">XXX</span>
nang du/_bcud kyi snying po yi ge b+hUM gsum bsam/_hU~M nyer gcig brjod pas/_yi ge b+hU~M zhu ba las ye shes kyi bdud rtsir gyur par bsam/_de nas lag mchod bya ba ni/_mdun gyi ka pA lar g.yon du chos 'byung srin lag gis dkrug cing*/_lan bdun gyis ye shes kyi bdud rtsi byin gyis brlabs la/_de nas lag pa g.yas pa'i srin lag gi g.yon pa'i thil tu yi ge lnga byas la dbus mar jo bo yab yum/_phyogs bzhi DA ki bzhi bskyed la/_rnam lnga 'bul/_g.yas kyi srin lag gis bdud rtsi mchod cing*/_oM ma Ni pad+me hU~M/_DA ki ni ha ri ni sa hU~M su ra s+t+waM a mr-i ta khA hi/_zhes mang du 'bul bstod dang*/_de 'od du zhu bar bsams la/_lag pa bdud rtsi'i steng du sbubs/_lag pa de nyid bdag gi gnas gsum du byugs/_de nas g.yon pas dril bu gsil zhing*/_g.yon pas rdo rjes bdud rtsi de dkyil 'khor gyi lha la gtor zhing mnyam par bsams/_tshogs gtor zag med kyi bdud rtsi 'dod pa'i yon tan lnga dang ldan par byin gyis rlabs/_rang la gtor bas ba spu'i bu ga jo bo yab yum gyis bstim par bsams la/_tshogs mgron la gtor mas dpa' bo dpa' mor bsams/_de dag gi dus su/_rtsa sngags la 'bru gsum btags la bzla'o/ /de nas spyan drangs pa ni/_spos chen dang gsur chen dang*/_rol mo'i sgra sna tshogs sgrogs bzhin pas/_hU~M/_sku gsum dbyer med gzhal yas nas/ /dus gsum sangs rgyas ngo bo nyid/ /sems can smin mdzad thugs rje can/ /bka' brgyud bla ma gshegs su gsol/ /rang bzhin gnas mchog gzhal yas nas/ /sku gsum lha tshogs 'khor gyis bskor/ /snyan brgyud lha tshogs gshegs su gsol/ /'og min chos dbyings pho brang nas/ /dkyil 'khor lha tshogs ma lus pa/ /thugs rje can gyis 'gro la gzigs/ /yi dam lha tshogs gshegs su gsol/ /mkha' spyod o rgyan gzhal yas nas/ /byin rlabs dngos grub ster mdzad pa'i/ /las dang ye shes la sogs pa'i/ /dpa' bo mkha' 'gro gshegs su gsol/ /rang bzhin dur khrod gzhal yas nas/ /</div>
<div class="folio"><span class="shoglhe">XXX</span>
sangs rgyas bstan pa rgyas mdzad pa'i/ /phyi nang bar chad sel mdzad pa'i/ /chos skyong srung ma gshegs su gsol/_bzhugs su gsol ba ni/_hU~M/_rin chen sna tshogs pho brang 'dir/ /sna tshogs pad+ma'i gdan steng du/ /yid 'ong mdzes pa'i gzhal yas su/ /gsang sgrub lha tshogs bzhugs su gsol/ /de nas phyag 'tshal ba ni/_hU~M/_chos nyid mnyam nyid ngang las ma g.yos kyang*/ /longs spyod rdzogs sku 'ja' tshon ltar sprul nas/ /thugs rjes 'gro ba ma lus 'dren mdzad pa/ /spyan ras gzigs dbang lha la phyag 'tshal lo/ /de nas phyi'i mchod pa 'bul ba ni/_hU~M/_yon chab me tog spos dang dri/ /snang gsal zhal zas sna tshogs dang*/ /rol mo sil snyan mchod pa ni/ /spyan ras gzigs la 'bul gyis bzhes/ /mdzes pa'i gzugs dang snyan pa'i sgra/ /zhim pa'i dri dang mngar ba'i ro/ /reg bya 'dod yon mchod pa 'di/ /spyan ras gzigs kyis bzhes su gsol/ /sha lnga bdud rtsi lnga dang ni/ /phung po khams dang skye mched lnga/ /dbang po yul lnga 'byung ba lnga/ /spyan ras gzigs dbang bzhes su gsol/ /dga' ba bzhi dang bde ba brgyad/ /skad cig bzhi dang ye shes lnga/ /zung 'jug dga' bde'i mchod pa 'di/ /spyan ras gzigs kyis bzhes su gsol/ /tshogs kyi yo byad nang mchod ltar byin gyis brlabs la/_tshogs las bsdus pa ni/_na mo thabs dang shes rab gnyis su med pa'i tshogs kyi 'khor lo rgya chen po 'di/_byin rlabs kyi rtsa ba dpal ldan bla ma rnams kyi zhal du kha raM kha hi/ /dngos grub kyi rtsa ba yi dam lha tshogs rnams kyi zhal du kha raM khA hi/_phrin las kyi rtsa ba chos srung ma rnams kyi zhal du kha raM khA hi/_zhes tshogs blta bar bya/_de nas dngos grub drangs te/_thabs shes rab kyi rdzas lag pa g.yas g.yon bzung la/_kye/_gzigs shig mdzes </div>
<div class="folio"><span class="shoglhe">XXX</span>
ldan dam pa'i chos/ /'di la the tshom byar mi rung*/ /bram ze khyi dang gdol pa gsum/ /rang bzhin gcig tu dgongs te rol/ /zhes rdo rje glus slob dpon nas bzung ste/_mched lcam la drangs/_slob dpon gyis pad skor byas shing*/_bde bar gshegs pa chos kyi sku/ /'dod chags dri ma dang bral ba/ /gzung dang 'dzin pa rnam par spangs/ /de kho na nyid la bdag phyag 'tshal/ /a la la ho zhes blangs/_de nas slob dpon gnyis 'gyur ro/ /de nas lhag ma mched lcam rnams kyis rol bar bya'o/ /de nas lhag ma bsdus nas/_rdo rje slob dpon gyi chos 'byung gi phyag rgya bcas nas chus bran/_oM AHhU~M gis byin gyis brlabs/_u rtsi ta ba liM ta sogs kyis phyi rol du dor/_rjes kyi cho ga ni/_nyer spyod kyi mchod pa gang rung dang lha tshogs la bstod cing bshags sdom bya/_yi ge brgya pas lhag chad bskang*/ /shis pa gang rung brjod/_rjes bsngo ba dang smon lam gyi rgyas gdab/_spyan ras gzigs snyan brgyud kyi mchod bsgrig gi rim pa 'di ni shin tu gsal bar bkod pa 'dis/_'gro ba sems can du ma la phan thogs par gyur cig_/dge legs 'phel/</div>
== Footnotes ==
<references/>
</onlyinclude>
<headertabs />
{{Footer}}
{{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Save page Show preview Show changes Cancel